Atacuri cu drone ucrainene s-au soldat cu şase morţi şi 35 de răniţi în regiunea Belgorod din Rusia. Anunțul a fost făcut luni guvernatorul regiunii, Viaceslav Gladkov, relatează Reuters.
Atacul a avut loc în apropierea satului Bezezovka şi a vizat două autobuze care transportau persoane, susţine Viaceslav Gladkov, conform news.ro.
Un bărbat se află în stare critică, iar doi copii au răni superficiale, a adăugat el.
Regiunea Belgorod, care se învecinează cu Ucraina, a fost atacată în mod repetat de armata ucraineană în ultimul an.
Pe de altă parte, atacuri cu drone ruseşti, de data aceasta, au întrerupt temporar alimentarea cu energie electrică a unor părţi din regiunea Sumî din nord-estul Ucrainei, potrivit oficialilor ucraineni. Kievul anunţase anterior că forţele sale de apărare au doborât în regiune 12 din cele 13 drone trimise de ruşi în regiune în noaptea de duminică spre luni. „Alimentarea cu energie electrică a fost restabilită în localităţile afectate şi în unele părţi ale oraşului Sumî”, a declarat administraţia militară a regiunii pe platforma Telegram.